2011 క్రికెట్ ప్రపంచ కప్

**2011 క్రికెట్ ప్రపంచ కప్** క్రికెట్ ప్రపంచ కప్ పోటీల్లో పదవది. దీన్ని మొదటిసారిగా భారతదేశం, శ్రీలంక, బంగ్లాదేశ్ లలో నిర్వహించారు. ముంబైలోని వాంఖడే స్టేడియంలో జరిగిన ఫైనల్‌లో భారత్, శ్రీలంకను 6 వికెట్ల తేడాతో ఓడించి టోర్నమెంట్‌ను గెలుచుకుంది. తద్వారా సొంత గడ్డపై క్రికెట్ ప్రపంచ కప్ ఫైనల్‌ను గెలుచుకున్న మొదటి దేశంగా నిలిచింది.  మ్యాన్ ఆఫ్ ద టోర్నీగా భారత ఆటగాడు యువరాజ్ సింగ్ ఎంపికయ్యాడు.  ప్రపంచకప్ చరిత్రలో రెండు ఆసియా జట్లు ఫైనల్‌కు చేరడం ఇదే తొలిసారి. 1992 ప్రపంచ కప్ తర్వాత ఫైనల్ మ్యాచ్‌లో ఆస్ట్రేలియా పాల్గొనకపోవడం ఇదే తొలిసారి.

ఈ టోర్నమెంట్‌లో పద్నాలుగు జాతీయ క్రికెట్ జట్లు పాల్గొన్నాయి. ఇందులో 10 మంది పూర్తిస్థాయి సభ్యులు కాగా, నాలుగు ఇంటర్నేషనల్ క్రికెట్ కౌన్సిల్ (ICC) లోని అసోసియేట్ సభ్యులు.  ప్రారంభ వేడుక 2011 ఫిబ్రవరి 17 న ఢాకా లోని బంగబంధు నేషనల్ స్టేడియంలో జరిగింది. టోర్నమెంటు ఫిబ్రవరి 19, ఏప్రిల్ 2 ల మధ్య జరిగింది. ఢాకాలోని మీర్‌పూర్‌లోని షేర్-ఎ-బంగ్లా నేషనల్ స్టేడియంలో భారత్, బంగ్లాదేశ్ ల మధ్య తొలి మ్యాచ్ జరిగింది. 

తొలుత పాకిస్తాన్ కూడా సహ-హోస్ట్‌గా ఉండాలని అనుకున్నారు. అయితే 2009లో లాహోర్‌లో శ్రీలంక జాతీయ క్రికెట్ జట్టుపై తీవ్రవాద దాడి తర్వాత, అంతర్జాతీయ క్రికెట్ కౌన్సిల్ (ICC) దానిని రద్దు చేసింది. లాహోర్‌లో ఉన్న ఆర్గనైజింగ్ కమిటీ ప్రధాన కార్యాలయాన్ని ముంబైకి బదిలీ మార్చింది. పాకిస్థాన్, ఒక సెమీఫైనల్‌తో సహా 14 మ్యాచ్‌లు నిర్వహించాల్సి ఉంది.  వీటిలో ఎనిమిది గేమ్‌లను (సెమీ-ఫైనల్‌తో సహా) భారతదేశానికి, నాలుగు శ్రీలంకకు, రెండు బంగ్లాదేశ్‌కు మార్చారు.

## ఫార్మాట్
2007 చివరలో, తొలుత అనుకున్న నాలుగు ఆతిథ్య దేశాలు 2011 ప్రపంచ కప్ కోసం సవరించిన ఆకృతిని అంగీకరించాయి. 1996 ప్రపంచ కప్ మాదిరిగానే ఉండే ఫార్మాటులో 12కి బదులు 14 జట్లు ఉండేలా దీన్ని రూపొందించారు. టోర్నమెంట్ మొదటి రౌండులో ఏడేసి జట్లతో కూడిన రెండు గ్రూపులు ఉంటాయి. గ్రూప్‌లోని ప్రతి జట్టు మిగతా వాటితో ఒకసారి ఆడుతుంది. ప్రతి గ్రూప్ నుండి మొదటి నాలుగు జట్టు క్వార్టర్-ఫైనల్‌కు అర్హత సాధిస్తాయి.  ఆవిధంగా ప్రతి జట్టు కనీసం ఆరు మ్యాచ్‌లు ఆడుతుంది.

### అర్హత పొందిన జట్ల జాబితా
కింది 14 జట్లు ఫైనల్ టోర్నమెంట్‌కు అర్హత సాధించాయి.

## సన్నాహాలు

### పాకిస్థాన్ కో-హోస్ట్ హోదాను కోల్పోయింది
2009 ఏప్రిల్‌లో ICC, పాకిస్తాన్ లోని "అనిశ్చిత భద్రతా పరిస్థితి" పట్ల వచ్చిన ఆందోళనల కారణంగా, ముఖ్యంగా 2009 లో లాహోర్‌లో శ్రీలంక జాతీయ క్రికెట్ జట్టుపై జరిగిన దాడి తరువాత, 2011 ప్రపంచ కప్‌కు సహ-ఆతిథ్యం ఇచ్చే హక్కును పాకిస్తాన్ కోల్పోయిందని ప్రకటించింది.   దీంతో తాము $10.5 మిలియన్లు నష్టపోతారని PCB అంచనా వేసింది. ICC హామీ ఇచ్చిన ఒక్కో మ్యాచ్‌కి $750,000 ఫీజును మాత్రమే పరిగణనలోకి తీసుకుని వేసిన అంచనా అది. PCBకి, పాకిస్తాన్ ఆర్థిక వ్యవస్థకూ వచ్చే నష్టం ఇంకా చాలా ఎక్కువగా ఉంటుందని అంచనా వేసారు.

2009 ఏప్రిల్ 9 న PCB ఛైర్మన్ ఇజాజ్ బట్, ICC నిర్ణయాన్ని వ్యతిరేకిస్తూ తాము లీగల్ నోటీసు జారీ చేశామని వెల్లడించాడు.  అయితే, పిసిబి ఇప్పటికీ సహ-హోస్ట్‌గానే ఉందని, తాము పాకిస్తాన్ నుండి మ్యాచ్‌లను మాత్రమే తరలించామనీ ఐసిసి పేర్కొంది.  2015 ప్రపంచ కప్‌కు దక్షిణాసియా ఆతిథ్యం ఇవ్వాలని, 2011 ఈవెంట్‌కు ఆస్ట్రేలియా, న్యూజిలాండ్ లు ఆతిథ్యం ఇవ్వాలని పాకిస్తాన్ ప్రతిపాదించింది. అయితే ఇది వారి సహ-హోస్ట్‌లకు అనుకూలంగా లేనందున అంగీకారం పొందలేదు. 

### మీడియా, ప్రచారం
ఒక్కో ప్రపంచ కప్ టోర్నమెంటు జరిగే కొద్దీ అది మీడియా ఈవెంట్‌గా పెరుగుతూ వచ్చింది. ICC 2011 ఈవెంట్ ప్రసార హక్కులను ESPN స్టార్ స్పోర్ట్స్, స్టార్ క్రికెట్‌కు 200 కోట్ల డాలర్లకు విక్రయించారు. మొదటిసారిగా, టోర్నమెంటును హై-డెఫినిషన్ ఫార్మాట్‌లో ప్రసారం చేసారు. ఇటీవలి సాంకేతికతను ఉపయోగించి కనీసం 27 కెమెరాల ద్వారా కవర్ చేయాలని తలపెట్టారు. ఆన్‌లైన్, మొబైల్ 3G వంటి ప్లాట్‌ఫారమ్‌లలో ప్రదర్శించడానికి కూడా ప్లాన్ చేసారు. ICC ఈవెంట్‌లో అంపైర్ డెసిషన్ రివ్యూ సిస్టమ్ (UDRS) ఉండటం ఇదే మొదటిసారి. 

రేటింగ్ ఏజెన్సీలైన TAM, aMap ల ప్రకారం, ఫైనల్‌ ప్రత్యక్ష ప్రసారాన్ని 13.5 కోట్ల మంది చూసారు.   ఇందులో 6.76 కోట్ల కేబుల్, ఉపగ్రహ వీక్షకులు కూడా ఉన్నారు.  భారతదేశంలో టీవీ-ఉన్న కుటుంబాల్లో సగటున 13.6% ఫైనల్‌ను చూసాయి. ఆట ముగిసే సమయానికి ఇది 21.44% గరిష్ట స్థాయికి చేరుకుంది,  భారత, పాకిస్తాన్ల మధ్య జరిగిన సెమీ-ఫైనల్‌ను చూసిన 11.74% కుటుంబాల సంఖ్యను ఇది దాటేసింది.

అధికారిక ఈవెంట్ అంబాసిడర్ సచిన్ టెండూల్కర్ . 

#### మస్కట్
స్టంపీ అనే ఒక పిల్ల ఏనుగును 2011 క్రికెట్ ప్రపంచ కప్‌కు అధికారిక చిహ్నంగా ఎంచుకున్నారు.  2010 ఏప్రిల్ 2 న కొలంబోలో జరిగిన ఒక కార్యక్రమంలో దాన్ని ఆవిష్కరించారు.  జూలై చివరి వారంలో ICC నిర్వహించిన ఆన్‌లైన్ పోటీ తర్వాత 2010 ఆగస్టు 2 న దాని పేరు ప్రకటించారు. 

## ప్రారంభ వేడుక
బంగ్లాదేశ్‌, ఢాకాలోని బంగబంధు నేషనల్ స్టేడియంలో 2011 ఫిబ్రవరి 17 న, మొదటి మ్యాచ్‌కు రెండు రోజుల ముందు, ప్రారంభ వేడుక జరిగింది.

## నగదు బహుమతి
2011 క్రికెట్ ప్రపంచ కప్ విజేత జట్టుకు US$3 మిలియన్ల ప్రైజ్ మనీ లభిస్తుంది. రన్నర్-అప్ కు US$1.5 మిలియన్లు లభిస్తుంది. అంతర్జాతీయ క్రికెట్ కౌన్సిల్ ఈ టోర్నమెంట్ కోసం కేటాయించిన మొత్తాన్ని రెట్టింపు చేయాలని నిర్ణయించుకుంది. గెలిచిన జట్టు 1999 నుండి అందించబడుతున్న ICC క్రికెట్ ప్రపంచ కప్ ట్రోఫీ ప్రతిరూపాన్ని కూడా తీసుకుంటుంది. 2010 ఏప్రిల్ 20 న దుబాయ్‌లో జరిగిన ICC బోర్డు సమావేశంలో ఈ నిర్ణయం తీసుకున్నారు.

* US$250,000 – ఓడిపోయిన క్వార్టర్-ఫైనలిస్టులు (4 జట్లు)
* US$500,000 - ఓడిపోయిన సెమీ-ఫైనలిస్టులు
* US$1,500,000 - రన్నర్స్-అప్
* US$3,250,000 - విజేతలు

## వేదికలు
టోర్నమెంట్ కోసం అన్ని భారతీయ స్టేడియాలు 2009 అక్టోబరు మధ్య నాటికి,  బంగ్లాదేశ్, శ్రీలంకల స్టేడియాలు 2009 అక్టోబరు చివరి నాటికీ ఖరారయ్యాయి. ICC 2009 నవంబరు 2 న ముంబైలో వేదికలన్నిటి జాబితాను ప్రకటించింది. ఈ ఈవెంట్ కోసం శ్రీలంకలోని క్యాండీ, హంబన్‌తోటలో రెండు కొత్త స్టేడియాలు నిర్మించారు. 

## అంపైర్లు
ప్రపంచ కప్‌లో రిజర్వ్ అంపైర్ ఎనాముల్ హక్ (బంగ్లాదేశ్) మినహా 18 మంది అంపైర్లను అంపైర్ సెలక్షన్ ప్యానెల్ ఎంపిక చేసింది: ఆస్ట్రేలియా నుండి ఐదుగురు, ఇంగ్లండ్ నుండి ముగ్గురు, భారత్, న్యూజిలాండ్, పాకిస్తాన్, శ్రీలంకల నుండి ఇద్దరు దక్షిణాఫ్రికా, వెస్టిండీస్‌ల నుండి ఒక్కొక్కరు ఉన్నారు.

**Australia**
*  Simon Taufel
*  Steve Davis
*  Rod Tucker
*  Daryl Harper
*  Bruce Oxenford

**New Zealand**
*  Billy Bowden
*  Tony Hill

**South Africa**
*  Marais Erasmus

**Pakistan**
*  Aleem Dar
*  Asad Rauf
**India**
*  Shavir Tarapore
*  Amiesh Saheba

**England**
*  Ian Gould
*  Richard Kettleborough
*  Nigel Llong

**Sri Lanka**
*  Asoka de Silva
*  Kumar Dharmasena

**West Indies**
*  Billy Doctrove
ప్రపంచ కప్ ప్రారంభానికి ముందు 14 వార్మప్ మ్యాచ్‌లు జరిగాయి.   గణాంకాల రీత్యా, ఈ మ్యాచ్‌లను వన్డే ఇంటర్నేషనల్‌లుగా పరిగణించబడవు.
 

## గ్రూప్ దశ

### గ్రూప్ బి

## నాకౌట్ దశ

## ఫైనల్
thumb|భారత జట్టు 2011 ప్రపంచ కప్ గెలిచిన సందర్భాన్ని వేడుకగా జరుపుకుంటున్న పుణె అభిమానులు
ఏప్రిల్ 2న ముంబైలోని వాంఖడే స్టేడియంలో భారత్, శ్రీలంకల మధ్య ఫైనల్ మ్యాచ్ జరిగింది. మ్యాచ్‌లో మరో 10 బంతులు మిగిలి ఉండగానే ఆరు వికెట్ల తేడాతో విజయం సాధించి భారత్‌, ఛాంపియన్‌గా నిలిచింది. భారత కెప్టెన్ MS ధోని 79 బంతుల్లో 91 పరుగులతో అజేయంగా, మ్యాచ్ గెలిపించే ఇన్నింగ్స్‌ ఆడి, మ్యాన్ ఆఫ్ ద మ్యాచ్‌గా ఎంపికయ్యాడు. భారత్ ఆరంభంలోనే వికెట్లు కోల్పోయిన తర్వాత గౌతమ్ గంభీర్ 97 పరుగులతో కీలకమైన స్కోరును అందించాడు. మ్యాచ్ అనంతరం భారత ఆటగాళ్లు తన చివరి ప్రపంచకప్‌లో ఆడుతున్న సచిన్ టెండూల్కర్‌కు నివాళులర్పించారు. ఫైనల్‌కు ప్రపంచవ్యాప్తంగా 55.8 కోట్ల మంది వీక్షించారు. 

## గణాంకాలు

## వివాదాలు

* మార్చి 4న ఢాకాలో బంగ్లాదేశ్‌పై విజయం సాధించిన తర్వాత, తమ హోటల్‌కు తిరిగి వెళ్తున్న వెస్టిండీస్ జట్టు బస్సుపై బంగ్లాదేశ్ అభిమానులు రాళ్లు విసిరారు. రాళ్ళు విసిరేవారు దాన్ని బంగ్లాదేశ్ టీమ్ బస్సు అనుకున్నారని తర్వాత వాదనలు వినిపించాయి. దాడి తర్వాత బంగ్లాదేశ్‌లోని ఎలైట్ రాపిడ్ యాక్షన్ బెటాలియన్ 38 మందిని అరెస్టు చేసింది. ఆ తర్వాత వెస్టిండీస్‌ను క్షమాపణలు కోరారు. 
* పాకిస్థాన్ జట్టు అర్హత సాధిస్తే ముంబైలో జరిగే ఫైనల్‌కు అంతరాయం కలిగిస్తామని రాజకీయ పార్టీ శివసేన బెదిరించింది. 
* భారత్, ఇంగ్లండ్ ల మధ్య జరిగిన గ్రూప్ మ్యాచ్‌లో, ఇయాన్ బెల్ లెగ్ బిఫోర్ వికెట్‌ అయినప్పటికీ, అతనికి నాటౌట్ ఇచ్చారు. భారత కెప్టెన్ MS ధోని ఈ నిర్ణయాన్ని టీవీ అంపైర్‌కు నివేదించాడు. బంతి స్టంపులనుండి  కంటే దూరాన బెల్‌ను తాకడంతో అంపైరు నిర్ణయాన్నే ధృవీకరించారు. అంత దూరాన స్టంప్‌లలో ఉండే హాక్-ఐ వ్యవస్థ విశ్వసనీయత ఆమోదయోగ్యమైన స్థాయిల కంటే తక్కువగా ఉంటుంది. ఈ నిబంధన వల్ల తన జట్టుకు రావాల్సిన వికెట్ రాకుండా పోయిందని ధోని ఆ తర్వాత ఫిర్యాదు చేశాడు.  అనంతరం నిబంధనలను సవరించి అంపైర్లకు కొత్త మార్గదర్శకాలను అందించారు.  టోర్నమెంట్ జరుగుతూండగా, 2.5 మీటర్ల నిబంధనను మార్చడాన్ని శ్రీలంక కెప్టెన్, కుమార సంగక్కర తరువాత విమర్శించాడు. 
* భారత్-శ్రీలంక ల మధ్య జరిగిన ఫైనల్‌లో భారత కెప్టెన్ ధోనీ నాణేన్ని టాస్ చేయగా, శ్రీలంక కెప్టెన్ సంగక్కర పిలుపు ప్రేక్షకుల గోలలో మ్యాచ్ రిఫరీ జెఫ్ క్రోకు వినబడలేదు. టాస్ మళ్లీ చేయాల్సి వచ్చింది - ఇది చాలా అసాధారణమైన సంఘటన, ముఖ్యంగా ప్రపంచ కప్ ఫైనల్ వంటి ప్రముఖ ఈవెంట్లో. 
* 2020 జూన్‌లో, ఫైనల్ మ్యాచ్ ఫిక్స్ అయిందనీ, శ్రీలంక, ఆ మ్యాచ్‌ను భారత్‌కు అమ్మేసుకుందనీ ఆరోపణలు వచ్చాయి. శ్రీలంక మాజీ క్రీడా మంత్రి మహిందానంద అలుత్‌గమాగే మాట్లాడుతూ, '2011 క్రికెట్ ప్రపంచకప్ ఫైనల్‌ను ఫిక్సింగు చేసారు. నేను చెప్పేదానికి కట్టుబడి ఉంటాను. నేను క్రీడల మంత్రిగా ఉన్నప్పుడే ఇది జరిగింది."  అంతకుముందు, శ్రీలంక మాజీ కెప్టెన్ అర్జున రణతుంగ కూడా ఫైనల్ ఫిక్స్ అయ్యిందనీ, ఈ విషయంపై విచారణ జరపాలనీ డిమాండ్ చేశాడు.  అయితే, 2020 జూలైలో ఆరోపణలను ధృవీకరించే సహాయక సాక్ష్యాధారాలేమీ లభించనందున దర్యాప్తును నిలిపివేసారు. ఫైనల్ మ్యాచ్ సమగ్రతను అనుమానించడానికి తమకు ఎటువంటి కారణం దొరకలేదని ఐసిసి పేర్కొంది. 

## మీడియాలో

* ఈ ఫైనల్ మ్యాచ్ ఫుటేజీని MS ధోని: ది అన్‌టోల్డ్ స్టోరీ (2016) సినిమా నిర్మాతలు మేకర్స్ కొనుగోలు చేసి, తమ చిత్రంలో ఉపయోగించారు. ఇది భారత కెప్టెన్ ఎంఎస్ ధోని ఆధారంగా బాలీవుడ్ చిత్రం. 

## మూలాలు

వర్గం:Articles with hCards
వర్గం:All articles with unsourced statements
వర్గం:క్రికెట్ ప్రపంచ కప్